
IURIE ROSCA — O PARTE A UNUI SISTEM CRIMINAL SI ANTIUMAN AL 


KREMLINULUI 


Practic, a declarat război împotriva Ucrainei în numele lui Putin 
Autor: Mihai CONȚIU 


Prin etalarea unei erudiţii enciclopedice incontestabile în domeniul "literaturii politice”, cu mult peste medie, lurie Roșca încearcă astfel 
să devină credibil în rîndul cetăţenilor moldoveni pe care vrea să-i convingă de rolul mesianic pe care îl are astăzi Rusia criminală și 
imperialistă a lui Vladimir Putin. Tot în contextul acestei "credibilități”, Roșca defilează cu “pioșenia ortodoxismului rusesc” de tip KGB 
subordonat exclusiv lui Putin. El și alţii asemănători lui își doresc cu ardoare ca Rusia lui Putin să ocupe și, eventual, să anexeze Republica 
Moldova, cu speranţa că ei vor fi cei care vor conduce o viitoare republică unională moldovenească. De fapt, cam acesta este și singurul 
vis care i-a mai rămas lui lurie Roșca. 


Iniţial, ca fost lider absolut al mișcării unioniste (pro-românești), i-a trădat pe absolut toţi susținătorii lui, “revenind la centrul rusesc de 
comandă antiromânesc”. Foștii lui susținători au tot dreptul să-l considere drept unul dintre cei mai mari trădători. Personal, nu pot decit 
să-i apreciez profesionalismul cu care "și-a îndeplinit misiunea încredinţată”, o misiune, de altfel, ingrată, după cum s-a văzut. Pentru 
trădarea amintită, Roșca nu poate fi inculpat penal pentru că a făcut totul sub umbrela politică a unui partid pe care-l conducea. 


După 2009, Roșca a terminat-o cu politica, s-a dedicat lecturilor, scrisului, a deschis un fel de Universitate Populară și, mai ales, și-a 
consolidat relaţii de prietenie cu Alexandr Dughin, ideologul neoficial al lui Putin, precum și cu diferite personalităţi din România și din 
alte Țări care simpatizează regimul despotic al lui Putin. Aparent, totul cu o relativă discreție. Considerind că i-a fost uitat “trecutul 
trădător pentru foștii săi adepţi”, de ciţiva ani, își face loc cu coatele, vocea și chipul pe rețelele de socializare, iar asta în chip de mare 
orator și propagandist pro-ortodoxie, de politolog și geo-strateg avizat, de critic acerb al întregului Occident și, în cîteva momente, 
pentru “acoperire”, chiar al lui Putin pentru că “se lăsa dominat de oculta mondială”. "Criticîndu-l” pe Putin, anterior agresiunii armate 
ruse în Ucraina, a făcut-o, ușor de intuit, de comun acord cu prietenul său Dughin spre a justifica invazia ordonată de Putin în această 


Țară. 


Una-i să critici mișcările occidentale care vor să impună dictatura Corectitudinii Politice, alta-i, extrem de grav, să critici întregul Occident, 
cu toată uriașa sa cultură și tradiții democratice, cu istorie bogată și prosperitate socială civilizatoare, în conformitate cu viziunile 
ideologice dictatoriale, primitive și obscurantiste ale lui Putin! 


Războiul criminal și personal al lui Putin împotriva Ucrainei I-a activat pe lurie Roca într-un chip asemănător cu cel al mercenarilor lui 
Putin care ucid cu cruzime și deliberat copiii, femei, bătrîni și alți oameni nevinovaţi din această Țară cotropită de brutele ucigașe. 


Dacă, așa cum spuneam mai sus, Roșca nu a putut fi încadrat penal cînd și-a trădat susținătorii, tot în favoarea intereselor rusești, iată că 
acum este deja cercetat penal pentru o declaraţie de-a dreptul criminală. l-am ascultat cu atenţie peroraţiile "docte“ despre necesitatea 
apărării și a ortodoxismului sub steagul “eliberator” al lui Putin. M-am îngrozit de cinismul lejer și îngăduitor cu care vorbea despre 
crimele făcute de către rușii lui Putin în Ucraina și, în general, de ura habotnică împotriva unui Occident de care "doar Putin ne poate 
izbăvi”. 


„Rugaţi-vă nu pentru încetarea războiului, ci pentru continuarea acestui război și pentru victoria Rusiei lui Putin împotriva 
globalismului satanist!”, astfel a făcut apel lurie Roșca tuturor celor care-l urmăresc și îi împărtășesc opţiunile, pentru că, totuși, sunt 
mulți. 


"Creștinul ortodox" Roșca vrea ca vărsarea de sînge în Ucraina să continue! "Creștinul ortodox” Roșca e de acord cu bombardarea 
spitalelor, maternităților, școlilor și a locuinţelor civililor! "Creștinul ortodox” Roșca ar fi de acord ca Putin să lanseze și racheta nucleară 


împotriva “globalismului satanist"! "Creștinul ortodox" Roșca știe mai bine decit oricine cine-i satanist și cine nu este! “"Creștinul ortodox" 
Roșca uită că, de bună voie și din necesitate, el însuși a devenit “globalist” din clipa în care se raportează la fusul orar, utilizează sistemul 


metric și sistemul bancar, folosește internetul pentru, culmea!, a denunța globalizarea și toate cele ce derivă din acestea! 


Roșca, așadar, este cercetat penal, de astă dată chiar pe drept. Fiind cetăţean al unei Țări neutre, neutralitate recunoscută chiar de către 
"globalismul satanist american”, Roșca s-a transformat în agent aliat și provocator al Rusiei cotropitoare a lui Putin. Rusia lui Putin 
este un Stat inamic și al Republicii Moldova, pe teritoriul căreia își păstrează armată de ocupaţie. 


În concluzie, Roșca dorește ca acest război să continue “pînă cînd Putin va fi victorios împotriva globalismului satanist”. Prin asta, 
înţelegem că, în logica lui Roșca, Putin trebuie să fie "victorios" și în cucerirea Republicii Moldova pentru că, nu-i așa?, este tot o parte a 
"globalismului satanist”. Oare cît de “globaliști satanici” sunt și procurorii care-l anchetează? Poate că și anti-ortodocși, nu-i așa, luri 
Ivanovici? 


P.S. 1: Joi, 10 Martie, Serviciul de Informaţii și Securitate al Republicii Moldova a anunţat că au fost blocate portalurile flux.md; 
iurierosca.md, rosca.md, după ce ex-deputatul lurie Roșca a declarat că moldovenii trebuie să se roage „nu pentru încetarea războiului, ci 
pentru victoria Rusiei împotriva globalismului satanist”. Am ajuns s-o trăiesc și p-asta: să fiu de acord cu SIS! 


P.S. 2: Despre antisemitismul frustrant al lui Roșca, vom vorbi în alt context! 
Postat de: A 14 Comentarii: 0 03.11.2022 - 12:25 


De același autor 


* „HARKOV RISCĂ SĂ DEVINĂ AL DOILEA ALEP” + STOLTENBERG: DACĂ AVEȚI DE ALES ÎNTRE ÎNDEPLINIREA OBIECTIVELOR NATO ŞI 
AJUTOR PENTRU UCRAINA, TRIMITEŢI MAI MULT UCRAINEI + ZELENSKI VA CERE NATO SĂ APERE UCRAINA CUM A FOST APĂRAT 
ISRAELUL DE ATACUL IRANULUI 

03.04.24 - 13:42 


Erdogan își recunoaşte înfrîingerea în alegerile municipale 
01.04.24 - 12:39 

VICTOR CIOBANU S-A CALIFICAT LA JOCURILE OLIMPICE 
05.04.24 - 19:01 


01.04.24 - 12:46 

În In școlile din Franţa, violențele extreme devin un fenomen 


07.04.24 - 00:04 


REQUEST FOR EXPRESSIONS OF INTEREST 


09.04.24 - 12:16 


DRAPELUL IMPERIAL PROMOVAT DE PUTIN CA SIMBOL AL „NOII RUSII” A FOST DECLARAT EXTREMIST ÎN R. MOLDOVA 
05.04.24 - 17:10 


NOI FRAGMENTE DE DRONĂ AU CĂZUT PE TERITORIUL R. MOLDOVA 
05.04.24 - 17:10 


REQUEST FOR EXPRESSIONS OF INTEREST (CONSULTING SERVICES — FIRMS SELECTION) 
09.04.24 - 12:15 


A fost eliberat din închisoare cel mai temut criminal în serie care a înspăimîntat România la începutul anilor 2000 
06.04.24 - 13:48 


PROSTITUAREA INTELECTUALILOR ÎN COMUNISM-SOCIALISM 
05.04.24 - 17:07 

Companiile chineze au fost avertizate de către șefa Trezoreriei SUA împotriva susţinerii războiului dus de Rusia 
09.04.24 - 00:54 
e politică 
e Transnistria 
e Sondaje 
e cultura 
e social 
e sarbatori 
e Voronin 
e sănătate 
e +R. Moldova 
e Eveniment 
e tjustitie 
e Educaţie şi învăţămînt 
e IT&C 
e Loghin 
e life 
e horoscop 
e fteconomic 
e international 
e zRomania 
e :tinfractional 

Despre noi 
Contacte 
Termeni și condiţii 


